Egge
        
         (gård i Steinkjer)
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Egge er en gård i Steinkjer kommune i Trøndelag, på moreneåsen Eggevammen, 1 kilometer nord for bykjernen. Egge gård og området omkring er i dag park- og friluftsområde eid av Steinkjer kommune og forvaltet av Egge Museum. Hele området er fredet.
Egge museum arrangerer årlig Vikingfestivalen for å minnes historien på stedet. Historie Egge er et gammelt høvdingsete, og arkeologiske funn viser at det her har vært bosetning siden bronsealderen. Mange fortidsminner er bevart, og deler av eiendommen er vernet mot bebyggelse. I sagatiden ble gården eid av lokale høvdinger som Trond Haka, Olve på Egge og Kalv Arneson.På 1500-tallet ble Egge lagt under kronen, men kom på slutten av 1600-tallet i privat eie, og tilhørte blant annet slektene Hersleb og Rosenvinge.I 1886 ble gården kjøpt av Steinkjer kommune, som la ut store deler av jordveien til tomtearealer, og solgte resten. Mellom 1897 og 1935 tilhørte Egge den tyskfødte storviltjegeren Otto Schulz. I 1970 ble den gamle, herskapelige hovedbygningen totalskadet ved brann, og store samlinger av jakttrofeer og kunst gikk tapt. Les mer i Store norske leksikon Steinkjer Trøndelag Eksterne lenker Egge museum om Egge gård